open-index/open-wikipedia-markdown huggingface dataset:
Eurymedon

**Eurymedon** (død 413 f.Kr.) var strategos i Athen under Peloponneskrigen.

Han ble i 428 sendt av athenerne for å avskjære den peloponnesiske flåten som var på vei for å angripe Korkyra. Da han ankom, oppdaget han at Nikostratos allerede hadde sikret øya med en liten skvadron fra Nafpaktos på vegne av Athen. Eurymedon tok kommandoen over den samlede styrken. Takket være fraværet til peloponneserne hadde ikke Eurymedon sjanse til å utmerke seg.

Sommeren etter herjet han distriktet Tanagra sammen med de athenske styrkene på land. Han ble sammen med Sofokles, sønn av Sostratides, utnevnt i 425 f.Kr. til ledelsen av en ekspedisjon som skulle til Sicilia. Han stoppet ved Korkyra på veien for å støtte det demokratiske partiet mot de oligarkiske eksilantene. Men Eurymedon gjorde ingen ting for å forhindre massakren på de oligarkiske eksilantene. Etterpå fortsatte Eurymedon til Sicilia.

Umiddelbart etter at han ankom Sicilia, ble en avtale foreslått av den siracusiske generalen Hermokrates som Eurymedon og Sofokles ble overtalt til å gå med på. Men betingelsene i avtalen tilfredsstilte ikke athenerne som mente bestikkelser var grunnen til at den ble inngått. Resultatet var at to av hovedforhandlerne ble sendt i eksil, mens Eurymedon ble dømt til å betale en kraftig bot.

Eurymedon ble i 414 sendt med Demosthenes for å styrke athenerne i beleiringen av Siracusa der han ble beseiret og drept før han nådde land.

## Referanser
Forordningen av 16. oktober 1697

**Forordningen av 16.oktober 1697** var en forordning som ble utstedt av den dansk-norske konge Christian V og hadde til hensikt å skjerpe straffene for enkelte grovere mord. Forordningen lyder:

:Forordning om grove Morderes Straff (i Danmark og Norge). Cancel. p. 1155.

:Nøyere forklart og skjerpet ved Forordningen av 7. Februar 1749.

:«Gr. Paa nogen Tid ere adskillige grumme Mord i de Kgl. Riger og Lande begaaede, i det Hustruen har ombragt Manden, Tieneren sin Huusbond, og Tienestetyende sin Madfaders og Madmoders Børn; Hvorfore (paa det uskyldigt Blod, som saa uchristelig udgydes, kan naae en retfærdig Forsoning, og saadanne grove Mordere bekomme deres velfortjente Straf, andre ligesindede udædiske Mennesker til des større Skræk og Afskye) Lovens Straf for slige grove Mordere paa føgende Maade skierpes:

:Hvo, som herefter befindes og lovlig overbevises med frie Forsæt og beraad Hue at have myrdet sin Ægtefælle, sin Herre eller Huusbond, sin Frue eller Madmoder eller nogen af deres Børn, skal uden al Naade saaledes straffes, at han af Skarpretteren knibes med gloende Tænger, først udenfor det Huus eller Sted, hvor Mordet er begaaet, siden, om det er i en Kiøbsted, paa alle Byens Torve eller offentlige Steder, og om det er paa Landet, da 3 Gange imellem Gjernings- og Retterstedet, og allersidst paa Retterstedet; dernæst skal den Skyldiges høire Haand levendes afhugges med en Øxe, og siden Hovedet illigemaade med en Øxe, hvorpaa Legemet af Natmandens Folk skal lægges paa Steile, og Hovedet tilligemed Haanden fæstes paa en Stage oven over Legemet. Skulde der begaaes grovere Mord, da skal Dommeren, som paa slig en Misdæder skal dømme, sin Relation om Mordets og Sagens Beskaffenhed til Kongen indgive, som da vil være betænkt paa, Straffen for den Skyldige efter befundne Omstændigheder ydermere, end forskrevet staaer, at lade skjærpe.»
Forordningen av 7. februar 1749

**Forordningen av 7. februar 1749** var en forordning som ytterligere skjerpet straffen for grove mord som var angitt under Forordningen av 16. oktober 1697.

Forordningen lød slik:

:Forordning av 7de Februar 1749

:Hvorved den, om grove Morderes Straf, under Dato 16de Octobris Ao 1697 udgangne Forordning yderligere forklares.

:Vi Friderich den Femte, af Guds Naade, Konge til Danmark og Norge, de Venders og Gother m m Giøre alle vitterligt, at Vi, for at hemme saadanne grove og forsetlige Mord, som, desto værre nu saa ofte paa nogle Aars Tiid med beraad Hu, uden nogen foregaaende Tvistighed eller dertil given Aarsag, paa førstmødende, ja endog uskyldige Værgesløse Børn ere forøvede, og paa det at uskyldig Blod, som saa uchristelig udgydes, kan naae sin retfærdige Forsoning, og slige grove Misdædere faae deres velfortiente Straf, andre Ligesindede til Skærk og Afskye, have fundet for got, at anordne og befale, ligesom Vi og hermed Allernaadigst anordner og befaler, at ei alleene i de Tilfælde, som Forordningen af den 16de Octobris Anno 1697 nævner og befaler: nemlig, naar nogen haver myrdet eller omkommet sin Ægtefælle, sin Herre eller Husbond, sin Frue eller Madmoder., eller nogen af deres Børn, men endog naar nogen efterdags befindes, med fri Forsæt og beraad Hu, uden nogen foregaaende dertil af den Dræbte given Aarsag eller Anleedning, alleene i Tanke, at giøre en U-lykke, at have myrdt eller omkommet nogen mødende eller forekommende uskyldig Person, voxen Menneske eller barn, da skal saadan grov Misdæder, uden ald Naade, sig selv til velfortient Straf, og andre Ligesindede til Skræk og Afskye, af Skarpretteren knibes med gloende Tænger, først uden for det Huus eller ved det Stæd, hvor Mordet er begaaet, siden, om det er i en Kiøbstæd, paa alle Byens Torve eller offentlige Støder, og om det er paa Landet, da trende Gange imellem Giernings-Stædet og Retterstedet, og allersidst paa Retterstedet; Dernest skal den Skyldiges høire Haand levende afhugges med en Øxe, hvorpaa Legemet af Natmandens Folk skal henføres og legges paa Stejle, og Hovedet tillige med Haanden fæstes paa en Stage oven over Legemet; Og maa ingen Morder eller slig Misdæder fra sit Fængsel, til at udstaae sin Straf, føres med nogen Ceremonie, eller i pyntelige Klæder, men den skal udi gemeene og de i Fængselet brugte daglige Klæder, uden Hat eller Hue, med blottet Hoved, Strikke om Halsen og sammen bundne Hænder, sig selv til desto større Forhaanelse, og andre til Skræk og Afskye, fra Fængselet til Retterstedet føres paa Natmandens Sluffe; Derefter Dommere, saavelsom alle andre Vekommende sig allerunderdanigst have at rette; Thi byde og befale Vi hermed Vores Grever, Stiftsbefalingsmænd, Friherrer, Biskopper, Amtmænd, Landsdommere, Laugmænd, Præsidenter, Borgemestere og Raad, Fogder og alle andre Vedkommende, som denne Vores Forordningm, under Vores Cancellie-Seigl tilskikket vorder, at de den paa behørige Stæder, til alles Efterretning, strax lader læse og forkynde. 

:Givet paa Vort Slot Christiansborg udi Vores Kongel. Residentz-Stad Kiøbenhavn den 7de Februarii Anno 1749
Antarctichavn

**Antarctichavn** var en norsk fangststasjon på Øst-Grønland som ble bygd av en ekspedisjon fra Møre i 1930. Antarctichavn var tilholdssted for sysselmannen på Eirik Raudes Land, Helge Ingstad, under hans overvintring vinteren 1932–33.

Antarctichavn-stasjonen ble sommeren 2001 restaurert av Østgrønlandske Fangstkompani Nanok, men ble i 2002 knust av et snøras.

## Eksterne lenker
* Bilder av Antarctichavn-stasjonen før og etter restaureringen
* Bilder av Antarctichavn-stasjonen etter snøraset
Lars Magnus Ericsson

**Lars Magnus Ericsson**, **L.M. Ericsson**, født 5. mai 1846 på Norrtomta gård, Värmskog, Värmland, død 17. desember 1926 på Hågelby gård, Botkyrka, Stockholms län; svensk oppfinner og industrimann, grunnlegger av Telefonaktiebolaget LM Ericsson. Han var sønn til Erik Eriksson (1804–1858) fra Vegerbol, Värmskog, og Maria Jonsdotter (1810- før 1859) fra Mosterud, Stavnäs.

Ericsson ble født i Värmskog og vokste opp i den lille bygda Vegerbol, mellom Karlstad og Arvika. Da han var 11 år døde hans far og Ericsson måtte begynne å arbeide. Han arbeidet som rallar og gruvearbeider, både i Sverige og Norge. I 1867 flyttet familien til Stockholm og han tok arbeid hos Öller & Co som for det meste laget telegrafiutstyr. Efter seks år fikk han, takket være sine ferdigheter, stipend for å fortsette å utdanne seg utenlands. Han reiste til Sveits og Tyskland, blant annet arbeidet han hos Siemens og Halske.
 
Da han i 1876 vendte tilbake til Sverige grunnla han og en kamerat fra Öllers & Co, Carl Johan Andersson, et lite, mekanisk verksted. De holdt til i et tidligere kjøkken på ca. 13 m² i Drottninggatan 15 i det sentrale Stockholm. Til å begynne med sysslet de med produksjon av matematiske og fysiske instrumenter, men snart begynte de å lage sin egen variant av telefonen. I 1883 begynte virksomheten å samarbeide med Henrik Tore Cerdergren, grunnlegger av Stockholms allmänna telefonaktiebolag, og Ericssons firma begynte å vokse ordentlig, til det som etter hvert utviklet seg til det vi i dag kjenner som Telefon AB L.M. Ericsson.

*Se [[Ericsson]] for mer historikk om selskapet.*

I 1900 trakk Lars Magnus Ericsson seg fra selskapet, han var da 54 år. Han beholdt sine aksjer frem til 1905, da han solgte dem.

## Pensjonist
Han slo seg ned på Alby gård i Alby i Botkyrka kommune, hvor han skapte et mønsterjordbruk. Låven hans var storslått og moderne, med telefoner og fine oppfinnelser. Den finnes fremdeles og er i dag ombygget til kulturhuset Subtopia. Der finnes blant annet Cirkus Cirkör og en rekke opplevelses- og mediaselskaper. 

I alderens høst lot Ericsson bygge Hågelby gård i Botkyrka kommune, dit han siden flyttet. Hågelby gård finnes fremdeles og er en stor og vakker opplevelsepark.
 
Det er sagt at Ericsson var en krevende mann som ikke likte all publisiteten rundt sin person. Han var  dypt respektert av sine ansatte. Han var motstander av patenter, da mange av selskapets produkter ikke hadde vært mulig å produsere om patentlovgivningen hadde vært mer effektiv. Han brydde seg ikke om at et norsk selskap  kopierte telefonen hans, og hans egen telefon var stort sett en kopi av Siemens ditto. Hadde lovgivningen vært mer effektiv, hadde Bell kunnet patentbeskytte telefonen i hele verden, noe han nå ikke kunne. Fra begynnelsen trodde Ericsson ikke på at de store massene skulle være interessert i å eie en telefon, han så på den som et leketøy for overklassen.

Lars Magnus Ericsson døde i 1926 og ble begravet på kirkegården ved Botkyrka kyrka i Botkyrka, sør for Stockholm. Hans grav ble ikke merket med gravstein.

## Referanser
Fylkesvei 7548

**Fylkesvei 7548** går mellom Tjeldnes og Straumsneset i Tjeldsund kommune. Veien går rundt det meste av Tjeldøya, med unntak av et stykke sørvest på øya. Veiens lengde er 31,4&nbsp;km mellom Straumsneset og Tjeldnes.

Frem til 2019 hadde veien betegnelsen fylkesvei 711 (Nordland).

## Kommuner og knutepunkter

## Referanser




## Eksterne lenker
* Vegvesenets vegkart 
*
Matematikk i dagliglivet

**Matematikk i dagliglivet** var eget målområde i Læreplanen for den 10-årige grunnskolen (L97). Et hovedfokus i dette var at en skulle ta utgangspunkt i situasjoner og problemstillinger fra elevenes eget dagligliv og la dem utforske og oppdage matematikken selv. Læreplanen foreslo blant annet at en kunne trekke inn situasjoner fra media og la elevene formulere problemer fra sitt dagligliv. I Kunnskapsløftet er dette tatt bort som eget målområde i matematikk, men planen fokuserer stadig på at en skal ta utgangspunkt i situasjoner fra dagliglivet. 

En praktisk tilknytning til matematikkfaget har vært med i alle norske læreplaner i varierende grad. Det nye i L97 var at en skulle ta utgangspunkt i situasjoner fra dagliglivet i stedet for å bare bruke matematikken til å løse problemer og oppgaver fra dagliglivet. Den tankegangen som kommer til uttrykk i læreplanen er sterkt inspirert av den nederlandske tradisjonen som kalles *Realistic Mathematics Education*. 

I forskning i matematikkdidaktikk forekommer ofte begrepet *hverdagsmatematikk*. Dette blir ofte definert som:

* Matematikk som vi trenger i dagliglivet
* Matematikk som vi får fra dagliglivet

Slik sett er det en forskjell på matematikk i dagliglivet som fagområde og hverdagsmatematikk. 

## Litteratur

* 

* 

## Eksterne lenker
* Freudenthal Instituttet – Realistic Mathematics Education
Jacob Wulfsberg

**Jacob Wulfsberg** (født 14. januar 1751 i Tønsberg, død 16. august 1826 i Drammen) var byfogd i Christiania.

I 1777 ble han cand. jur. i København og fra 1790 byfogd i Tønsberg. I denne stillingen ivret han for opprettelsen av det første norske universitet, og ville at dette skulle legges til Tønsberg. I 1798 ble han byfogd i Drammen, i 1802 byfogd og politimester i Christiania. Han gjennomførte moderne politimetoder og skal bl. a. selv  ha patruljert Christianias gater i forkledning under etterforskningen av forskjellige forbrytelser.  I den egenskap var han medlem av kommisjonen som oppklarte drapet på Saksebøl og dømte Peter Westerstrøm til døden for dette i 1809. Han ble også benyttet under etterforskningen av postrøveriene i Østfold 1815 og 1816, og hadde en vesentlig andel i oppklaringen av disse og den følgende henrettelsen av postrøveren Brede Nord i 1817. Fra 1808 av var han sorenskriver i Eiker, Modum og Sigdal sorenskriveri, og justisråd fra 1809.

Wulfsberg var sønn av presten Niels Wulfsberg d. e. og Abigail Achton. Han var gift første gang med Inger Helvig Seberg, annen gang med Anne Henrikke Stoltenberg. Han var far til Niels Wulfsberg d. y. og Gregers Winther Wulfsberg.

## Referanser


## Kilder
* P. Holmsen (1884): *Christiania Politis Historie*
Ove Hiorth

**Ove Hiorth** (1757–1829) var sorenskriver i Moss fra 1793 til 1819. 

Ove Hiorth var sønn av Jens Hiort i Snorum, Viborg, Danmark. Etter farens død reiste Hiorth til Christiania, Norge til sin onkel. 

Hiorth tok juridisk embedseksamen ved Københavns Universitet 24. juni 1796 med karakteren «bekvem». I 1809 var han medlem av kommisjonen som oppsporet og dømte den svenske massemorder Peter Westerstrøm. På grunn av svak helse og døvhet deltok han dog kun ved domsslutningen.

## Referanser
Värmskog

**Värmskog** er ei bygd i Grums kommune i Värmland. I 2005 bodde det 583 personer i bygda, som har et areal på 10648 hektar.

## Kjente personer fra Värmskog
* Lars Magnus Ericsson – oppfinner, LM Ericssons grunnlegger.
* Rigmor Gustafsson – sangerinne
Cab

**Cab** eller **CAB** kan sikte til:

**Personer**
* Cab Calloway, amerikansk jazzvokalist

**Transport**
* Cabriolet, en åpen bil
* Cab (lokomotiv)
* Drosje (engelsk)

**Plasser**
* Čab, en landsby i Slovakia

**Musikk**
* CAB (band), en jazzgruppe
* Cab (sang), en sang av gruppen Train

**Annet**
* *[[C.A.B.]]*, et britisk TV-show
* Cabinet (filformat) (forkory «CAB»)
* Cambodia Asia Bank
* Canadian Association of Broadcasters
* Causeway Bay Station, en stasjon på MTR-banen i Hongkong
* Citizens Advice Bureau
* Civil Aeronautics Board
* Club Athlétique Bizertin
* Combat Aviation Brigade
* Combat Action Badge
* Composite UI Application Block
* Constructions Aéronautiques du Béarn, fransk flyprodusent
* Criminal Assets Bureau
* Cricket Association of Bengal, idrettsforbundet for cricket i Vest-Bengal i India
* Club Atlético Banfield, et fotballag i Argentina
* Club Atlético Belgrano, et fotballag i Argentina
* Club Automobile du Burundi, medlem av Fédération Internationale de l'Automobile
* Endringsråd (*change advisory board*) 
* Customer Advisory Board, kundegruppe som fungerer som rådgiver overfor firma
* Betalingsbalanse (*current account balance*)
Tab

**Tab** eller **TAB** kan referere til:

* Tabletter
* Tabulator, en vanlig tast på datatastatur
* Tabulatur, en form for noter
* TAB-71, et rumensk amfibisk pansret personellkjøretøy
* TABC-79, et rumensk amfibisk pansret personellkjøretøy
* TAB X-Tra, en kullsyreholdig brus.
Hans Munk

**Hans Munk** (1770–1848) var en dansk-norsk lege.

## Liv
Munk ble født i København hvor han tok doktorgraden i 1793. Han ble amtsfysikus i Stavanger amt 1799–1803, og ble dermed også lege ved radesygehuset samme sted. I årene 1803–1806 ble han amtsfysikus i Buskeruds amt før han i årene 1806–1817 var amtsfysikus i Smaalenenes amt. I denne siste perioden falt det i hans lodd å obdusere de fire ofrene etter massemorderen Peter Westerstrøm. Han avsluttet karrieren som amtsfysikus i Bratsberg 1817–1848.

Munk publiserte i 1815 en artikkel hvor han hevdet at radesyke egentlig var en manifestasjon av syfilis.

## Referanser


## Eksterne lenker
* Riksarkivet: «..i Byen vil ingen huuse mig, mine Saar og Elendighed tiltager»
Rolf Edling

**Rolf Edling** (født 30. november 1943) er en tidligere svensk fekter. Han ble svensk mester i 1975, 1976 og 1977.

Han deltok i fire OL, Mexico by 1968, München 1972, Montréal 1976 og Moskva 1980. Han var med på det svenske laget som vant gull i kårde i OL 1976.

Han ble tildelt Svenska Dagbladets gullmedalje for årets fremste svenske idrettsprestasjon i 1973.

## Referanser


## Eksterne lenker
*
Konrad Winkler

**Konrad Winkler** (født 1955) er en tidligere østtysk kombinertløper.

På 1970- og 80-tallet tilhørte Winkler verdenseliten i kombinert. Han vant gull i kombinert under VM 1978 i Lahtis, og tok sølv under VM 1982 i Oslo, slått med to tidels sekunder av Tom Sandberg.

Winkler tok olympisk bronse to ganger (OL 1976 og OL 1980).

## Referanser


## Eksterne lenker
*
Nokia Networks

**Nokia Networks** er en av verdens største leverandører av løsninger og infrastruktur innen telekommunikasjon. 

Nokia Siemens Networks (NSN) startet driften 1. april 2007  etter en fusjon mellom Siemens AGs COM-divisjon og Nokias Network Business Group. Selskapet har sitt hovedkontor i Esbo i Finlands Hovedstadsregion. NSN har over 60 000 ansatte og opererer i de fleste land i verden. I juli 2013 ble det annonsert at Nokia kjøpte Siemens andel i selskapet for en sum av 2,21 milliarder dollar..

Nokia Siemens Networks Norge AS ledes av Finn Erik Hermansen og har hovedkontor på Økern i Oslo. Selskapet er markedsleder i Norge og leverandør til de største mobil- og fastnettoperatørene i Norge – blant annet NetCom, Telenor, Network Norway/Mobile Norway, Jernbaneverket/GSM-R, Ventelo og UNINETT.

## Oppkjøp
I 2011 kjøpte NSN nettverksdelen til Motorola Solutions.

15. april 2015 kunngjorde det Nokia Networks at det hadde avtalt å kjøpe alle aksjene i Alcatel-Lucent for 15,6 milliarder euro. Overtakelsen skal ifølge Nokia finne sted tidlig i 2016 forutsatt konkurransemyndighetenes godkjennelse. Bell Labs vil bli opprettholdt, mens varemerket Alcatel-Lucent skal erstattes av Nokia.

Ettersom Siemens, Motorolas og Alcatel-Lucents nettverksdivisjoner nå er kjøpt opp av selskapet er det nå kun en konkurrent i vesten i mobilnettverksbransjen igjen, nemlig Ericsson. I tillegg har det dukket opp sterke konkurrenter fra Kina de siste årene, i første rekke Huawei.

## Referanser


## Eksterne lenker
*
Folken

**Folken** er studenthus og konsertlokale i Stavanger. Det opprinnelige navnet på huset er Folketeateret. Folken ble åpnet som studenthus i 1988 og drives av *Stiftelsen Studentersamfunnet Folken*. Her arrangeres konserter, standup, revy, filmklubb, kunstutstillinger og debatter. Hovedvekten av arbeidet blir utført av frivillige.

## Scene
Folken har rundt 300 arrangementer årlig. Arrangementene arrangeres av studentsamfunnet selv og av eksterne festivaler og organisasjoner som Standup Stavanger, Maijazz, Humorfestivalen, Stavanger Punkrockfestival og Stavanger Musikkforum. Bygget har to scener, Storsalen og Grottene. Medregnet galleriene har Storsalen kapasitet på 625 publikummere og er den fjerde største konsertsalen i Stavanger etter Stavanger Konserthus, Kuppelhallen og Fiskepiren. Grottene er en intimscene med plass til rundt 90 publikummere.

Folken er en del av konsertnettverket Norgesnettet. Flere livealbum er blitt spilt inn helt eller delvis her, *Folken* med Vamp (1996), *Alive Again* med Raga Rockers (1996) og *[[Radio Radio TV Sleep]]* med Bigbang (2003).

## Historie
Folketeateret ble bygd i 1925 og ligger i Løkkeveien. Fra 30-tallet og fram til 1987 ble storsalen brukt til kino. I 1987 flyttet Stavanger Kinematografer til det nybygde kulturhuset Sølvberget. Huset eies av Folkets Hus Stavanger og er i dag i sin helhet utleid til Studentersamfunnet.

Studentersamfunnet ble stiftet i 1979. Da det på midten av 80-tallet ble klart at kinoen skulle flytte ut av Folketeateret, startet organisasjonen arbeidet med å overta bygget. Bystyret i Stavanger stemte i 1986 ned et forslag om å gjøre huset om til studenthus, noe som førte til at studentene okkuperte huset med et kulturelt arrangement og paneldebatt. 19. oktober 1987 skrev studentersamfunnet under en 10-årig leieavtale med eierne.  Studentersamfunnet tok offisielt over huset 1. januar 1988 og åpnet dørene 17. mars samme år. Samtidig ble studentersamfunnet registrert som stiftelse og endret navnet til *Stiftelsen Studentersamfunnet Stavanger*.

## Eksterne lenker
* Folkens hjemmesider
Fallen

**Fallen** kan sikte til:

* ''Fallen'' (Evanescence-album), et musikkalbum av Evanescence.
* ''Fallen'' (Burzum-album), et musikkalbum av Burzum.
* ''Fallen'' (film)
* Fallen (band), et doom metal-band
* Carl Fredrik Fallén, en svensk biolog
W. Averell Harriman

**William Averell Harriman** (1891–1986) var en amerikansk politiker for demokratene, diplomat og forretningsmann. 

Averell Harriman var sønn av en formuende jernbaneinvestor, E.H. Harriman. Han studerte ved Yale University der han også var medlem av Skull and Bones. Han avla eksamen i 1913. Averell Harriman var gift tre ganger.

1915 ble Harriman viseadministrerende direktør i Union Pacific Railroad, og hadde i noen år en fremgangsrik karriere som forretningsmann, inntil han la inn på en politisk løpebane. I 1932&ndash;1946 var han styreleder i Union Pacific Railroad.

## Politisk karriere
Harriman tjenestegjorde som president Franklin D. Roosevelts spesielle sendebud i Europa, og var til stede under møtet mellom den amerikanske presidenten og Winston Churchill i Placentia Bay i 1941. Møtet resulterte i Atlanterhavserklæringen, som fastsatte de alliertes mål i andre verdenskrig. Harriman deltok også ved konferansene i Teheran, Jalta og Potsdam. I perioden 1943&ndash;1946 var Harriman ambassadør i Sovjetunionen, og i 1946 var han en kort periode ambassadør i Storbritannia.

I 1946 ble Harriman utnevnt til handelsminister av president Harry S. Truman, en post han beholdt til 1948. Senere arbeidet han med Marshallplanen, og under Koreakrigen tjenestegjorde han som Trumans sikkerhetsrådgiver.

I 1952 og 1956 stilte Harriman som kandidat til å bli nominert som demokratenes presidentkandidat, men mislyktes. I stedet ble Adlai Stevenson utpekt som kandidat begge gangene. Harriman ble støttet av Truman i 1956. I 1955&ndash;1959 var Harriman guvernør i delstaten New York, men ble ikke gjenvalgt i 1958.

Harriman ble utnevnt til såkalt *Ambassador at Large* av John F. Kennedy i 1961, og hadde ulike oppgaver i utenriksdepartementet. Han spilte en sentral rolle ved forhandlingene om prøvespreningsavtalen for kjernevåpen i 1963. Harriman ble værende i utenriksdepartementet også under Lyndon B. Johnsons presidentembete. 1968&ndash;1969 ledet han USAs delegasjon ved forhandlingene med Nord-Vietnam i Paris. Senere var han rådgiver for president Jimmy Carter.

Averell Harriman ble tildelt Presidentens frihetsmedalje i 1969. Han døde i 1986 i Yorktown, New York, 94 år gammel.

## Referanser
Marcus Claudius Marcellus (Julo-claudiske dynasti)

:*For generalen fra [[andre punerkrig]], se [[Marcus Claudius Marcellus|her]]*

**Marcus Claudius Marcellus** (født 42, død 23 f.Kr.) var den eldste sønn av Octavia den yngre, Augustus' søster, og Gaius Claudius Marcellus den yngre, en tidligere konsul. Han var etterkommer, gjennom sin far, av Marcus Claudius Marcellus, en berømt general under den andre punerkrig. 

## Referanser


## Eksterne lenker
*
Stellan Bengtsson

**Gert Börje Stellan «Mini» Bengtsson** (født 26. juli 1952 i Falkenberg) er en svensk tidligere  bordtennisspiller.

I 1971 vant Bengtsson som første svenske spiller VM-gull i single. Han har også blitt verdensmester i double, og har i tillegg tatt flere andre VM- og EM-medaljer. 

I 1971 ble han tildelt Svenska Dagbladets gullmedalje for VM-seieren i single i japanske Nagoya.

## Referanser


## Eksterne lenker
*
Juliane Seyfarth

**Juliane Seyfarth** (født 1990) er en tysk skihopper. Hun representerer WSC 07 Ruhla.

Hun debuterte internasjonalt med 14.-plass (av 40 deltakere) i et FIS-renn (sommer) i Meinerzhagen 24. august 2003. Hun har vunnet 10 renn i kontinentalcupen. Sammenlagt i kontinentalcupen ble hun nummer 5 i sesongene 2005-06 og 2006-07.

Seyfarth har deltatt i junior-VM i 2006, 2007, 2008, 2009 og 2010. Hun ble den første offisielle juniorverdensmester for jenter da hun vant i Kranj 5. februar 2006, bare 15 år gammel.

Under ski-VM 2019 i østerrikske Seefeld hoppet Seyfarth på det tyske laget som vant lagkonkurransen der hun hoppet sammen med Ramona Straub, Carina Vogt og Katharina Althaus. Hun hoppet også på det tyske laget som tok gull i lagkonkurransen for mikslag. Der hoppet hun sammen med Katharina Althaus, Markus Eisenbichler og Karl Geiger.

Under Vinter-OL 2022 i Beijing, ble hun nummer 19 i normalbakkerennet.

I VM 2025 i Trondheim hoppet hun på Tysklands lag som tok bronse i laghopp for kvinner.

## Kontinentalcupseire

## Referanser


## Eksterne lenker
*
Arne Borg

**Claes Arne Borg** (født 18. august 1901 i Stockholm, død 7. november 1987) var en svensk svømmer. Han ble olympisk mester på 1500 m fri under OL 1928 i Amsterdam. Fra 1921 til 1929 satte Borg hele 32 verdensrekorder.

I 1926 ble Arne Borg tildelt Svenska Dagbladets gullmedalje for *en serie verdensrekorder*. Han fikk prisen sammen med Edvin Wide (friidrett).

## Meritter
### OL-medaljer
* 1928  Amsterdam -  **Gull** i svømming, 1500 meter fri  Sverige
* 1924  Paris -  Sølv i svømming, 400 meter fri  Sverige
* 1924  Paris -  Sølv i svømming, 1500 meter fri  Sverige
* 1928  Amsterdam -  Bronse i svømming, 400 meter fri  Sverige
* 1924  Paris -  Bronse i svømming, 4 x 200 meter fri  Sverige

## Referanser


## Eksterne lenker
*
Anne Beate Odland

**Anne Beate Odland** (født 1947) er en norsk skuespiller og sanger.

Hun ble tatt ut til «Hår» ved Den Nationale Scene i Bergen i 1970. Før det var hun med i Brand  ved Rogaland Teater. Etter Statens Teaterhøgskole ble hun fast ansatt i Riksteatret og har hatt sangstudieopphold i New York med stemme- og musikklærere ved Juilliard School of Music. 

## Roller
Spilt tittelrollene i *[[Victoria (roman)|Victoria]]* av Knut Hamsun, regi Sverre Udnæs, Hedda Gabler, regi Pål Løkkeberg, Sally Bowles i *[[Cabaret]]*, Den syngende narr i Tor Åge Bringsværds *Da er jeg en klingende bjelle*, musikk Terje Rypdal, regi Svein Erik Brodal, Offenbachs *Fagre Helena”* (nynorskversjon av Hartvig Kiran) regi Göran Eriksson,  Eline i Fru Inger til Østeraad, regi Sven Erik Brodal, (turné også i Sverige), Nattviol i Cappelens Eufemianatten på Akershus festning, regi J. Møyen,  Fru Linde i Et dukkehjem, regi Johan Huldt, (også turné i Sverige), Heksa fra Nord i Trollmannen fra Oz i Sam Besekows regi,  Heksa i Nesegrevet,  til OL på Lillehammer, og Festspillene i Bergen, regi Edith Roger, *Jubelbrus med champagnesus*, regi Arne Lindtner Næss, Fru Hedvig Anker i grunnlovsjubileumsforestillingen i og rundt Eidsvollsbygningen: *Spillet om Eidsvold* i Barthold Halles regi.

Hun opptrådte i millenniumskiftets festforestilling ved Haugesund Teater i tittelrollen ”Gutlarina” med kor og orkester, og turnerte også med bl.a. Wenche Foss i My Fair Lady.

Hun spilte i den finske filmen ”Jon” regi Jaco Pühälle, foto Kari Solberg og i filmen ”Mistet”, regi Lisa Gamlen, foto Anna Myking og har også medvirket i Radioteatret og i TV.
 
Av Aftenpostens teaterkritiker kalt ”ett av de mest uttrykksfulle ansikter i norsk teater”. 
 
Hun har spilt på en rekke scener i Norge inkludert på Svalbard og har gjestespilt i Sverige.
 
Odøand har diplomeksamen i grafisk  design og reklame ved Kunsthåndverkskolen i Bergen og Konstindustriskolan i Göteborg og har stilt ut arbeider i grafikk og maleri.

## Referanser


## Eksterne lenker
*
1. serierunde i Tippeligaen 2007

**1. serierunde i Tippeligaen 2007** startet med fem kamper søndag 9. april klokken 18:00 og én kamp samme dag klokken 20:00. Runden avsluttet mandag 10. april klokken 19:00 med Stabæk mot Brann. Runden hadde mange mål i forhold til at dette var 1. serierunde, da denne runden ofte er preget av få mål. Noe 1. serierunde i Tippeligaen 2006 er et eksempel på.

## Fakta

 

## Eksterne lenker
* Tippeligaen 2007: Terminliste og resultater  på altomfotball.no
* Tippeligaen 2007: Terminliste og resultater på nifs.no
Unibet.com Cycling Team

**Unibet.com Cycling Team** var et svensk sykkellag som holdt til i Belgia. Laget var en fortsettelse av det belgiske laget MrBookmaker.com, og fikk ProTourlisens i desember 2006.

I likhet med Astana Team var de ikke garantert å få stille i alle ProTour-ritt 2007-sesongen pga. uenighet mellom UCI og flere ritt-arrangører. I tillegg hadde de problemer med å få stille i sykkelritt i Frankrike. Dette fordi det ble hevdet at de stred mot fransk lov når sponsoren var et nettsted for gambling. 

15. august 2007 ble det kunngjort at laget skulle legges ned etter 2007-sesongen, blant annet fordi de ikke fikk stille i en eneste Grand Tour.

Stammen i laget fortsatte som det profesjonelle kontinentallaget Cycle Collstrop.

## 2007

### Rytterne

### Seire

## Referanser
Muttiah Muralitharan

**Muttiah Muralitharan** (født 17. april 1972 i Kandy) er en srilankisk cricketspiller som spiller for Sri Lankas landslag, Tamil Union, og Chennai Super Kings. Han har spilt 133 Testkamper for Sri Lanka, og holder med det landsrekorden. Han anses å være en av crickethistoriens beste bowlere, ved siden av australieren Shane Warne, og ble kåret til verdens beste cricketspiller av bladet «Wisden» i 2006.

Muralitharan er den første cricket-spilleren som har tatt 800 *wickets* i test-kamper (femdagerskamper). Han tok den siste mot India 22. juli 2010. Da var han 38 år gammel, og hadde spilt 133 test-kamper.

## Referanser


## Eksterne lenker
*
Union Pacific Railroad

**Union Pacific Railroad** er USAs største jernbaneselskap, grunnlagt i 1862. Union Pacifics jernbanenett dekker størstedelen av USA vest for Chicago. Selskapet har nådd sin størrelse ved å kjøpe opp flere mindre jernbaneselskaper, blant annet Kansas Pacific, Missouri Pacific, Chicago and North Western, Western Pacific, Missouri-Kansas-Texas,  og senest (1996) Rio Grande og Southern Pacific. Hovedkonkurrenten er BNSF Railway som trafikkerer det samme geografiske området, og er nesten like stort.

## Jernbanenettet

Union Pacific eier og bruker spor i 23 amerikanske delstater: Arizona, Arkansas, California, Colorado, Idaho, Illinois, Iowa, Kansas, Louisiana, Minnesota, Missouri, Montana, Nebraska, Nevada, New Mexico, Oklahoma, Oregon, Tennessee, Texas, Utah, Washington, Wisconsin og Wyoming. Jernbanenettet er inndelt i 21 administrative serviceenheter: Chicago, Council Bluffs, Commuter Operations, Denver, El Paso, Fort Worth, Houston, Kansas City, Livonia, Los Angeles, North Little Rock, North Platte, Portland, Roseville, San Antonio, Saint Louis, Tucson, Twin Cities, Utah, og Wichita. Hver enhet er igjen inndelt i flere mindre enheter som representerer banestrekninger fra 500 km hovedlinje til 15 kilometer sidespor.

Union Pacific har også avtale med konkurrerende selskaper, primært BNSF Railway, som gir Union Pacific rett til å trafikkere konkurrenters spor med egne tog og eget personell. Gjennom utleie av lokomotiv og avtale med andre selskaper kan Union Pacifics lokomotiver også ses på konkurrerende spor omkring i USA, Canada og Mexico.

## Eksterne lenker
*
Volkhov (by)

**Volkhov** (russisk: Волхов) er en by i Leningrad oblast (Leningrad fylke) i Russland. Den ligger 122 kilometer øst for St. Petersburg. Byen hadde .

Volkhov ligger ved elven Volkhov, som var en viktig ferdselsåre for skandinaviske vikinger på vei til Novgorod og Bysants. Her ble Lenins slagord om at «kommunisme er sovjetmakt og elektrifisering» delvis realisert ved bygging av Sovjetunionens første vannkraftverk som ble åpnet 19. desember 1926 og  et aluminiumsverk som stod ferdig i 1932. 

Elva Volkhov har sitt utspring i innsjøen Ilmen, og er 224 km lang, med utløp i Europas største innsjø, Ladoga, 25 km nord for Volkhov. Elva har et fall på 15 meter. 

10 km nord for Volkhov ligger Staraja Ladoga, som var den første hovedstad i det russiske riket, grunnlagt omkring 753.

Volkhov har inngått vennskapssamarbeid med Vefsn kommune i Nordland.

## Referanser


## Eksterne lenker
*
Måøya

**Måøya** (også kalt **Mauøya**) utgjør sammen med Gårdsøya, Aursøyan, og Geitøya øygruppa Mausund i Frøya kommune i Trøndelag. Selve tettstedet med navnet Mausund ligger på Måøya og Gårdsøya.

## Referanser
UCI ProTour 2005

**UCI ProTour 2005** var den første utgaven av det internasjonale sykkelforbundets UCI ProTour-system.

## Sykkelritt i UCI ProTour 2005

## Individuelle resultater

## Eksterne lenker
*
Gaustad

**Gaustad** er et strøk i bydel Nordre Aker i Oslo. Her bor det 1 115 mennesker over to roder pr 2009.

## Beliggenhet
Strøket er avgrenset av Sognsvannbekken i vest, Ring 3 i sør, John Brandts vei og en forestilt rett linje sørover for denne i øst og Nordmarka i nord.

Dermed ligger strøkene Ris i vest, Vinderen i sørvest, Gaustadbekkdalen i sør, og Sogn i øst.

Gaustad stasjon ligger strengt tatt på Vinderen siden den er sør for ringveien.

## Bebyggelse
Gaustad har både sykehusene Rikshospitalet og Gaustad sykehus, samt boligområder som ligger helt inntil Nordmarka, oppunder Vettakollen og Sognsvann. Gaustad har gatenavn som Sognsvannsveien, Gaustadalléen og Gaustadveien.
Anneli Jäätteenmäki

**Anneli Tuulikki Jäätteenmäki** (født 1955) er en finsk politiker som representerer Centern.

Hun var medlem av Finlands riksdag fra 1987 til 2004, justisminister i Esko Ahos regjering fra 1991 til 1995, partileder fra 2002 til 2003 og Finlands statsminister fra 17. april til 18. juni 2003. Jäätteenmäki var Finlands første kvinnelige statsminister, men ble tvunget til å gå av etter bare to måneder, da hun ble anklaget for å ha løyet om hemmelige dokumenter angående Finlands Irak-politikk.

Jäätteenmäki var medlem av Europaparlamentet fra 2004 til 2019.

Hun er utdannet jurist fra Helsingfors universitet. Hun har vært kommuneadvokat i Lappo.

## Referanser


## Eksterne lenker
* 
* 
* 
* 
*
Forfalskning av forespørsler på tvers av nettsteder

**Forfalskning av forespørsler på tvers av nettsteder** (engelsk: *cross-site request forgery*, **CSRF**) er ondsinnet datakode som er innfelt på en nettside som blir presentert til klienter av en server. Koden forleder klientmaskinen til å utføre uønskede, gjerne skadelige, operasjoner.

CSRF er et speilbilde av XSS-angrep. Mens et XSS-angrep utnytter nettstedets tillit til eksterne brukere, utnytter et CSRF-angrep brukernes tillit til nettstedet ved å lure dem til å tro at overført data kommer fra nettstedet. 

Om for eksempel en person er logget inn på et nettsted, A, hvor webskjemaet for å bytte passord er ubeskyttet, kan et annet nettsted utnytte dette ved å ha et JavaScript på sin side som endrer passordet på nettsted A ved å sende en forespørsel om det. En slik forespørsel vil virke helt legitim i nettsted A, fordi det er nettleseren som iverksetter det.

Eksempler på CSRF-angrep i HTML-kode:
* – Dette vil logge ut alle brukere som besøker en profil umiddelbart.
* – Dette ville slette alle brukere som besøker en profil. 

## Se også
* Forfalskning av forespørsler på serversiden

## Referanser
Jim Svenøy

**Jim Svenøy** (født 1972) er en tidligere friidrettsutøver fra Elnesvågen i Fræna, Møre og Romsdal. Han spesialiserte seg på 3000 m hinder. Han representerte Elnesvågen IL, Fræna FIK og IK Tjalve.

Han kom til OL-finale i både Atlanta 1996 og Sydney 2000 samt i under VM i Athen 1997. 7. plass under VM 1997 på norsk rekord, 8.14,80 er sammen med bronsemedalje fra EM 1998 i Budapest hans beste mesterskapsløp.

Per 1. juni 2022 er Svenøy fremdeles norgesrekordholder på 3000 meter hinder med 8.12,05, fra et stevne i Brussel i  1997.

## Medaljer i norske mesterskap

## Se også
* Norske rekorder i friidrett
* Mestvinnende utøvere i NM i friidrett

## Referanser




## Eksterne lenker
*
Tiromancino

**Tiromancino** er en italiensk popgruppe som ble dannet i 1989. Den ble startet av Federico Zampaglione og har gitt ut 8 album. Musikken deres er en blanding av folkemusikk og electronica. Bandets syngende sangskriver er Federico Zampaglione, som er sønn av en kjent italiensk poet. Det er lett å se likhetstrekk mellom Fedricos tekster og farens poesi.

## Diskografi
*1992 – *Tiromancino*
*1994 – *Insisto*
*1995 – *Alone Alieno*
*1997 – *Rosa spinto*
*2000 – *La descrizione di un attimo*
*2002 – *In continuo movimento*
*2004 – *Illusioni parallele*
*2005 – *95-05* (greatest hits)
*2007 – *L'alba di domani*

## Referanser


## Eksterne lenker
* 
* 
*
Oslostudentenes Idrettsklubb

**Oslostudentenes Idrettsklubb** (stiftet i 1882 som *Norske Studenters Gymnastikk- og Fægteforening*) er et studentidrettslag i Oslo. 

Klubben er hovedsakelig drevet av og for studenter, men også med deltakelse av forhenværende studenter og noen ansatte.

## Historikk
Studentidrettslaget ble stiftet i 1882 som *Norske Studenters Gymnastikk- og Fægteforening*, da fekting ble ansett som sentralt for en akademisk dannelse. Siden 1882 har det vært flere sammenslåinger og navneendringer.

I 1937 ble klubben slått sammen med Studentenes Idrettsforening (stiftet 1914) under sistnevnte navn. Ni år senere, i 1946, endret klubben navn til *Oslo Studentenes Idrettslag*. I 1972 slo klubben seg sammen med Akademisk Ballklubb. I 1983, etter å ha blitt sammenslått med *[[Kvinnelige Studenters Idrettsklubb]]* (stiftet 1896 som *Kvindelige Studenters Gymnastikkforening*), skiftet klubben navn til *Universitetets Idrettsklubb i Oslo*. Klubbens navn, slik vi kjenner det idag, ble først endret i 1988, da klubben tok navnet *Oslo Studentenes Idrettsklubb*, sammendratt til *Oslostudentenes Idrettsklubb* i 2005.

## Aktiviteter

### Grupper
OSI Gruppedans er ei danseforening soppretta 11. desember 2019, da det ble vedtatt at den tidligere foreninga OSI Dans skulle legges ned, og virksomheta skulle fordeles på de to nyoppretta foreningene OSI Gruppedans og OSI Pardans. Høsten 2025 hadde OSI Gruppedans ca. 400 medlemmer. OSI Gruppedans driver blant annet med ballett, hiphopdans og girly hiphop, girly jazz, jazzdans og lyrisk jazz, moderne dans og scenisk.

### Idretter

*  Aikido
*  Badminton
*  Basketball
*  Boksing
*  Capoeira
*  Dykking
*  Elvepadling
*  Fekting
*  Fotball
*  Friidrett
*  Friluft
*  Gruppedans
*  Håndball
*  Innebandy
*  Judo
*  Jujutsu
*  Kajakkpolo
*  Karate
*  Kendo
*  Klatring
*  Langrenn
*  Orientering
*  Padel
*  Pardans
*  Quadball
*  Roing
*  Squash
*  Svømming
*  Sykkel
*  Taekwondo
*  Tennis
*  Triatlon
*  Ultimate Frisbee
*  Volleyball

## Eksterne lenker
* 
* ''Universitetsidretten'' Museum for universitets- og vitenskapshistorie
Bodø bystyre 1999–2003

Denne listen inneholder representantene i Bodø bystyre slik det var i 2002, dette gjør at det kan være avvik i forhold til permisjoner, fritak og partiskifter fra valget.

## Representanter

*Arbeiderpartiet (17 representanter) 
**Odd-Tore Fygle
**Eivind Undrum Jacobsen
**Mari-Ann Eggen
**Tone Magnussen
**Øivind Mathisen
**Erling Carlsen
**Signe Hermann Rasmussen
**Hugo Jensen
**Anne-Grethe Aune
**Einar Lier Madsen
**Knut Ilstad
**Britt Solvik
**Rebecca Thuv Mathisen
**Siri Vasshaug
**Gunn Evy Savstad
**Marit Skov
**Evy Anne Jeremiassen
*Fremskrittspartiet (4 representanter)
**Øystein Gudbrandsen Wik
**Aslaug Johannessen
**Ragnar Johnsen
**Odd Paulsen
*Høyre (12 representanter)
**Oddleif Olavsen
**Vigdis Berntsen Zeddemann
**Solgull Klette
**Jan Harry Teigland
**Jan Kåre Moen
**Eva Leivseth
**Geir Bjørnvik
**Runar Henriksen
**Odd Emil Ingebrigtsen
**Jan Braastad
**Johan Bakke
**Ellen Belsom
*Venstre (1 representanter)
**Guttorm Holm
*Sosialistisk Venstreparti (5 representanter) 
**Marte Helness
**Lisbeth Østerud Glanfield
**Kyrre Didriksen
**Odd Willy Hansen
**Knut Harald Strand
*Kristelig Folkeparti (4 representanter)
**Oddbjørn Hanssen
**Sidsel Eivik Madland
**Arve Knutsen
**Geir Nordkil
*Rød Valgallianse (2 representanter) 
**Ebba Engan
**Stig Nygård
*Senterpartiet (2 representanter)
**Jon Albert Alstad
**Jon Øyvind Odland

## Komitéledere
*Marthe Helness, Oppvekts og kultur
*Jon Øyvind Odland, Plan, næring og miljø
*Øyvind Mathisen, Helse og sosial
*Einar Lier Madsen, Administrasjonsutvalget

## Se også
*Politikk i Bodø

## Fotnoter

## Kilder
*Bodø kommunes årsmelding 2002
Noman Mubashir

**Noman Mubashir** (født 1974) er en norsk journalist, sakprosaforfatter og programleder som var ansatt i NRK i 27 år. 

Mubashir begynte sin karriere som reporter for *[[Migrapolis]]* på NRK i 1997 og fortsatte etter hvert som nyhetsanker for *[[Østlandssendingen]]* i NRK. Mubashir første store programlederoppdrag var i *[[Sommeråpent]]* i 2005. Han har siden jobbet som reporter for *[[Frokost-TV]]*, vært programleder for *[[Drømmerollen]]* og for matprogrammet *[[Yum yum]]* på NRK. Han har også ledet livssynsserien *Oh My God* og reiseserien *[[Hva har du i bagasjen?|Hva har du i bagasjen]]*. I sistnevnte tok han med seg norske kjendiser til et sted i verden hvor de har sine røtter. De siste årene har han jobbet mer bak kamera enn foran, med utvikling av programmer som *[[Vita og Wanda Mashadi|Vita og Wanda]]* og *Rawdah*, men han har også ledet det årlige programmet *[[Ramadan med Noman]]* (2019–2021). I 2024 kom den personlige dokumentarserien *[[Lett å hate]]*, der han rettet blikket mot hatet han siden han var 11 år gammel har vært nødt til å forholde seg til, som norskpakistaner, muslim og homofil. Mubashir sluttet i NRK i 2024.

Mubashir har jobbet for å øke aksepten for muslimer i Norge, både gjennom sitt virke som programskaper men også gjennom sitt forfatterskap. Han tilhører selv ahmadiyyabevegelsen innenfor islam.

Han har gitt ut flere bøker. Hans første utgivelse var *Mitt liv som Ola Noman*, hvor han forteller på en humoristisk måte hvordan det var å vokse opp som barn av pakistanske innvandrere på Lørenskog. Hans andre bok var *[[En Noman i Pakistan]]* som er reisebrev fra Pakistan, basert på  hans NRK-serie med samme navn. Han har også gitt ut kokeboka *Yum Yum* med Noman og romanen *Oslostaner* som blant annet handler om muslimske ekstremister.

Han har også hatt en av hovedrollene i Nationaltheatrets *Kvinnen fra det indiske hav – Bollywood Ibsen* i 2006.

I 2011 deltok han i TV 2s *[[Skal vi danse (sesong 7)|Skal vi danse]]*, der han konkurrerte sammen med den profesjonelle danseren Nadya Khamitskaya. 

I 2008 ble han tildelt TV-prisen fra Riksmålsforbundet.

## Referanser


## Eksterne lenker
*
Phill Lewis

**Phill Lewis** (født 1968) er en amerikansk filmskuespiller som først ble kjent etter å ha spilt en episode i TV-Serien *[[Hill Street Blues]]* som rollefiguren «Parker».

Hans gjennombrudd som skuespiller var hovedrollen i situasjonskomedien *Teech*. TV-serien ble lagt ned etter kun fire episoder da Lewis ble arrestert for drap med motorkjøretøy og fyllekjøring. I henhold til *Jet Magazine* for 8. februar 1993 ble Lewis dømt og satt i fengsel for fire år for fyllekjøring og drap med motorkjøretøy på 21 år gammel kvinne, men dommeren i Maryland utsatte alle år unntatt ett av dommen på grunn av god oppførsel etter bilulykken. Lewis jobbet deretter i fengselets teatergruppe og måtte senere ha to år med overoppsyn og beordret til å tjenestegjøre 350 timer med samfunnstjeneste.

Per 2008 er han en av stjernene i fjernsynskanalen Disney Channel med deres TV-show *The Suite Life of Zack and Cody* hvor han spiller direktøren av Tipton Hotel, Mr. Moseby. Her spiller han med Cole og Dylan Sprouse. Han har også hatt en mindre rolle i Disney Channels TV-show *That's So Raven*.

## Privat
Lewis har fire døtre og tre sønner, og i tillegg en adoptert datter. Han er sønn av tidligere ambassadør Delano Lewis. Han ble født i Uganda i 1968 i løpet av hans fars opphold som assosiert direktør for Peace Corps' avdeling i Nigeria og Uganda.

## ''Scrubs''
Phill spilte en av legene i situasjonskomedien *[[Scrubs]]*.

## Referanser


## Eksterne lenker
*
Alonso Sanchez

**Alonso Sanchez** (født 1547 i Modejar i Spania, død 27. mai 1593 i Alcalá) var en spansk jesuitt som ved sine reiserapporter fra mange oppdrag i de spanske kolonier og i Kina har gitt historikere et rikt innblikk i mange forhold der han hadde ferdes. En rekke av rapportene er bare tilgjengelige i originalmanuskript, og er ikke trykket og offentliggjort. 

Alonso Sanchez trådte inn i jesuittordenen i 1565. Etter sin akademiske utdannelse og prestevielse ble han i 1572 sendt til Mexico som leder for jesuittenes misjonsvirksomhet der. I 1581 ble han forflyttet til Filippinene. I periodene  1582-1583 og 1583-1585 foretok han reiser til Kina. 

I 1586 ble han utsett til sendemann ved hoffene i Madrid og Roma, og reiste via Mexico tilbake til Europa.

## Litteratur
* Colin-Pastells: *Labor evangélica de los Obreros de la Compañia de Jesús en las Islas Filipinas*,  Nueva edición ilustrada con copia de notas y documentos por Pable Pastells S.J., 3 binde, Barcelona 1900-1904
* A. Astrain: *Historia de la Compañia de Jesús en la Asistencia de España*, 7 bind, Madrid 1912-1925
* R. Streit-J. Dindinger: *[[Bibliotheca Missionum]]*, Münster-Aachen-Freiburg 1916 ff., IV, 326-331
* H. Bernard: *Les Îles Philippines du Grand Archipel de la Chine*, Tientsin 1936 (samme i «Nouvelle Revue Théologique 64» (Tournai-Louvain-Paris 1937), 261-283
* J. Calbrecht: *Een document der 16e eeuw*, i: «Miscellanea Historica de Meyer» 2 (Leuven 1946), 696-984
* F. Zubillaga: *Instrucción de Borja al Premier Provincial de Nueva España (1571). Métodos misionales*, i: «Studia Missionalia 3» (Roma 1947), 155-207 (samme i «Monumenta Mexicana», bd. I (1570–1580), Roma 1956
* E.J. Burrus: *Pioneer Jesuit Apostles among the Indians of New Spain (1572–1604)*, i: «Archivum Historicum Societatis Iesu» 25 (Roma 1956), 574-597
: A. Mulders: *Missionsgeschichte. Die Ausbreitung des katholischen Glaubens*, Regensburg 1960, 222. 244
* F.J. Alegre: *Historia de la Compañia de Jesús en Nueva España* Tomus I (1566–1596), Nueva edición por E. Burrus S.J. y F. Zubillaga S.J., Rom 1956
* H. de la Costa: *The Jesuits in the Philippines*, Cambridge 1961; 
* LThK 2IX, 306 f.
Kyrre skole

**Kyrre skole** var en avdeling av *[[Bjørgvin videregående skole]]* i Bergen, nå underlagt Bergen katedralskole. Skolen er for ungdommer som trenger tilrettelagt undervisning, hvilket betyr at skolen er forbeholdt elever som av forskjellige grunner ikke kan følge ordinært undervisningsopplegg ved behov for enten å ta opp igjen fag eller fullføre videregående skolegang. Skolen har pr begynnelsen av skoleåret 09-10 et elevtall på 110, de fleste i tenårene og tjueårsalderen.

Skolen tar imot elever fra 16 år og oppover, og elever fra 16-24 år (med opplæringsrett) har førsterett til skoleplass. Kyrre skole har flere ganger av forskjellige grunner blitt truet med redusering av tilbudet og nedleggelse.

Skolen tilbyr studiespesialiserende program med fordypningsfagene språk og samfunnsfag. Elever følger individuelle opplæringsplaner med alt fra to til over tjue timer i uken. Skolen tilbyr imidlertid ikke fulle timeplaner, og de fleste av elevene har derfor under tjue timer i uken. Begrunnelsen for dette er at elever som takler fulle timeplaner kan klare å gå på ordinære skoler.  Kyrre skole er ikke tilrettelagt for rullestolbrukere.

Bygget på to etasjer har eget mørkerom, formingsrom og keramikkrom, men gymnastikkelever må bruke andre skolers gymsal – eksempelvis blir Katedralskolens ene gymsal benyttet i skoleåret '09-10.

Karaktermessig klarer elevene seg over gjennomsnittet, selv om fraværet blant mange er høyt – miljøet på skolen blir dessuten betraktet som svært bra. Skolens eksamenssnitt for skoleåret 06-07 var 4,74.

De fleste elevene ved skolen har gått på ordinære skoler tidligere, og det er også fullt mulig å gå senere år på andre skoler; det avhenger av elevens egen interesse og ønsker samt hvorvidt det er behov for særlig tilrettelegging videre.

## Referanser
Itaguaí

**Itaguaí** er en by og kommune i delstaten Rio de Janeiro i sørøstregionen av Brasil. Byen ble grunnlagt i 1688. Kommunen har en befolkning på 93&nbsp;662 (2005) og dekker et areal på 272 km². Kommunen grenser til nabokommunene Mangaratiba, Paracambi, Piraí, Rio Claro, Rio de Janeiro og Seropédica.

Itaguaí ligger om lag 75 km vest for Rio de Janeiro by, ved Sepetiba-bukta. Byen har en havn som ble åpnet i 1982. Et viktig eksportprodukt er alumina. 

## Galleri

Fil:Itaguai anos 50.jpg|


## Referanser


## Eksterne lenker
* 
* http://www.jornalatual.com.br/
Rio Claro (São Paulo)

**Rio Claro** er en kommune i delstaten São Paulo i sørøstregionen av Brasil.

## Referanser


## Eksterne lenker
* 
* http://www.visiterioclaro.com.br/